JayJayThrowThrow/commonwealth-wiki-mix huggingface dataset:
വാക്യം

ആകാംക്ഷയ്‌ക്കെല്ലാം പൂർത്തിവരുന്ന വിധത്തിൽ ചേർത്ത് ഒരു സംഗതിയെ പൂർണ്ണമായി വിവരിക്കുന്ന പദക്കൂട്ടമാണ് വാക്യം (Sentence). ഒരുവാക്യത്തെ അഴിച്ചു നോക്കിയാൽ സർവ്വസാധാരണമായിട്ട് രണ്ടുഭാഗം കാണും ആഖ്യയും ആഖ്യാതവും.പരസ്പരം ബന്ധമുള്ള പദങ്ങളെ ഒരു പൂർണ്ണമായ ആശയം വിശദമാക്കത്തക്ക വണ്ണം പ്രയോഗിക്കുന്നതിനാണ് വാക്യം എന്നു പറയുന്നത്.

പ്രസ്താവന, ചോദ്യം, ആശ്ചര്യം, ആജ്ഞ, അപേക്ഷ എന്നിവയെല്ലാം പ്രകടമാക്കുന്നത് വാക്യങ്ങളിൽക്കൂടിയാണ്.
വാചകം

ഒന്നോ അതിലധികമോ പദം (Word) അല്ലെങ്കിൽ വാക്കുകൾ ചേർന്ന് ഉണ്ടാകുന്ന അല്ലെങ്കിൽ ഉണ്ടാക്കപ്പെടുന്ന അർത്ഥ സമ്പുഷ്ടമായ പദമോ, പദങ്ങളുടെ കൂട്ടമോ ആണ് വാചകം (Phrase) എന്ന് പറയുന്നത്. ഒരു വാചകത്തിൽ നാമം, ക്രിയ, വിശേഷണം എന്നിവയിൽ ഏതും അടങ്ങിയിരിക്കാം.
അംഗിവാക്യം

സ്വതന്ത്രമായി നിൽക്കുന്ന പ്രധാനവാക്യമാണ് അംഗിവാക്യം.
അംഗവാക്യം

ഒരു പ്രധാനവാക്യത്തിന് സഹായകമായി നില്ക്കുന്ന ഉപവാക്യമാണ് അംഗവാക്യം (Subordinate clause) . ശരീരത്തിന് അവയവമെന്നോണം, പ്രധാന (അംഗി) വാക്യത്തിന് അംഗമായി വർത്തിക്കുന്നു. ഇത് കർത്താവ്, കർമ്മം, ക്രിയ എന്നിവയിൽ ഏതെങ്കിലും ഒന്നിന്റെ വിശേഷണമായിരിക്കും. അനേകം ഉപവാക്യങ്ങൾ ചേർന്ന ഒരു ബൃഹദ് വാക്യത്തെ തരംതിരിച്ച് അപഗ്രഥിക്കുന്നതിന് അപോദ്ധാരമെന്നു പറയുന്നു. അംഗിവാക്യത്തെയും അംഗവാക്യങ്ങളെയും വേർതിരിക്കുകയാണ് ഇതിന്റെ ആദ്യത്തെ പടി.
വർഗീകരണം

*അർത്ഥമനുസരിച്ച് വാക്യങ്ങളെ നാലായി തിരിക്കാം.

# നിർദ്ദേശകവാക്യം (Assertive sentence) : വിശേഷാൽ അർത്ഥകല്പനയൊന്നുമില്ലാതെ കേവലം ഒരു വസ്തുത മാത്രം നിർദ്ദേശിക്കുന്നത്. ഉദാ – അവൻ ഇന്നലെ വന്നു. - ഗംഗ പുണ്യനദിയാണ്.
# ചോദ്യവാക്യം (Interrogative sentence) : ചോദ്യരൂപത്തിലുള്ള വാക്യമാണിത്. ഉദാ – നിങ്ങളുടെ പേരെന്താണ്? - എപ്പോൾ വന്നു?
# നിയോജകവാക്യം (Imperative sentence) : ആജ്ഞ, സമ്മതം, പ്രാർത്ഥന, വിധി, ആശംസ മുതലായ അര്ത്ഥങ്ങളെ ദ്യോതിപ്പിക്കുന്ന വാക്യം. ഉദാ – അകത്തേക്കു വരൂ. - നന്നായി വരട്ടെ.
# വ്യാക്ഷേപകവാക്യം (Exclamatory sentence) : വക്താവിന്റെ ശക്തമായ വികാരത്തെ പ്രകടിപ്പിക്കുന്നത്. ഉദാ – കഷ്ടം! എന്തൊരപകടം! - അയ്യോ! എനിക്കു പേടിയാകുന്നു!

* വാക്യങ്ങളെ ആശയസ്വഭാവമനുസരിച്ചു മൂന്നായി തിരിക്കാം.

# ചൂർണ്ണിക (കേവലവാക്യം) ഒരു അംഗിവാക്യം മാത്രം ഉള്ളത്. ഉദാ - കുട്ടി പട്ടിയെ ഓടിച്ചു. - സീത പാടി.
# സങ്കീർണ്ണം (മിശ്രവാക്യം) ഒരു അംഗിവാക്യവും ഒന്നിലധികം അംഗവാക്യങ്ങളുമുള്ളത്. ഉദാ - ഇടിവെട്ടിയിട്ടും,കാറ്റടിച്ചിട്ടും മഴ പെയ്തില്ല.
# യൗഗികം (മഹാവാക്യം) ഒന്നിൽ കൂടുതൽ അംഗിവാക്യങ്ങൾ ഉള്ളത്.അംഗവാക്യങ്ങൾ ഇതിൽ വരാം വരാതിരിക്കാം.ഉദാ - ഞങ്ങൾ പഠിച്ചു ഞങ്ങൾ ജയിച്ചു. - പറഞ്ഞില്ലെങ്കിലും ഞങ്ങൾ പഠിക്കുകയും ജയിക്കുകയും ചെയ്യും.
ഇവ കൂടി കാണുക

* രൂപിമം (Morpheme)
* പദം (Word)
* ആഖ്യ (Subject)
* ആഖ്യാതം (Predicate)
* വാചകം (Phrase)
അവലംബം

*കേരളപാണിനീയം


cv:Предложени
es:Oración (gramática)
ko:문장
ro:Propoziţie
sk:Veta (filozofia)
മുസ്സോളിനി

ലഘുചിത്രം|left|മുൻ കമ്മ്യൂണിസ്റ്റ് രാഷ്ട്രീയക്കാരൻ നിക്കോള ബോംബാച്ചി, ഡ്യൂസ് ബെനിറ്റോ മുസ്സോളിനി, അദ്ദേഹത്തിന്റെ വിശ്വസ്ത കാമുകൻ ക്ലാര പെറ്റാച്ചി, മന്ത്രി അലസാന്ദ്രോ പാവോലിനി, പ്രശസ്ത ഫാസിസ്റ്റ് രാഷ്ട്രീയക്കാരൻ അക്കില്ലെ സ്റ്റാറസ് എന്നിവരുടെ ചേതനയറ്റ ശരീരങ്ങൾ ഇടത്തുനിന്ന് വലത്തോട്ട് പ്ലാസ ലോറെറ്റോയിൽ പ്രദർശിപ്പിച്ചിരിക്കുന്നത് കാണാം. 1945-ൽ മിലാൻ നഗരം.
1922 മുതൽ 1943-ൽ അധികാരഭ്രഷ്ടനാകപ്പെടുന്നതു വരെ ഇറ്റലിയുടെ പ്രധാനമന്ത്രിയായിരുന്നു ബനിറ്റോ അമിൽക്കരേ അന്ത്രിയാ മുസ്സോളിനി (1883 ജൂലൈ 29 - 1945 ഏപ്രിൽ 28). ദേശീയതയും സൈനികാധിപത്യവും കമ്യൂണിസ്റ്റ് വിരുദ്ധതയും ചേർന്ന ഫാസിസ്റ്റ് ഭരണക്രമം ഇറ്റലിയിൽ രൂപപ്പെടുത്തിയെടുത്തത് മുസ്സോളിനിയാണ്‌. ജർമ്മനിയിലെ നാസി നേതാവായിരുന്ന ഹിറ്റ്ലറുമായി മുസ്സോളിനി അടുത്ത ബന്ധം പുലർത്തിയിരുന്നു. നാസി ജർമ്മനിയോടൊപ്പം അച്ചുതണ്ടുശക്തികളിൽ പങ്കാളിയായി മുസ്സോളിനിയുടെ ഇറ്റലി 1940 ജൂൺ മാസം രണ്ടാം ലോകമഹായുദ്ധത്തിൽ പങ്കു ചേർന്നു. മൂന്നു വർഷങ്ങൾക്കു ശേഷം സഖ്യകക്ഷികൾ ഇറ്റലിയിൽ കടക്കുകയും തെക്കൻ ഇറ്റലിയുടെ ഭൂരിഭാഗം കൈവശപ്പെടുത്തുകയും ചെയ്തു. 1945 ഏപ്രിൽ മാസത്തിൽ ഓസ്ട്രിയയിലേക്ക് രക്ഷപെടാൻ ശ്രമിക്കവേ കോമോ തടാകത്തിനടുത്ത് വച്ച് കമ്യൂണിസ്റ്റ് ഗറില്ലകൾ പിടികൂടി വധിച്ചു. തുടർന്ന് മിലാനിലേക്ക് കൊണ്ടുവന്ന മൃതദേഹം തലകീഴായി കെട്ടിത്തൂക്കി അപമാനിച്ചു.
ജീവചരിത്രം

1883 ജുലൈ‌ 29-ന്‌ ഇറ്റലിയിലെ ഡോവിയയിൽ ജനിച്ചു. മുസ്സോളിനിയുടെ പിതാവ്‌ ഒരു കൊല്ലപണിക്കരനായിരുന്നു. പിതാവിനെപ്പോലെ സോഷ്യലിസ്റ്റ്‌ ചിന്താഗതിക്കാരനായിതീർന്ന മുസ്സോളിനി അദ്ധ്യാപകനായി, സൈനികനായി പിന്നെ പത്രപ്രവർത്തകനും.

1919 മാർച്ചിൽ ആരംഭിച്ച ഫാസിസ്റ്റ്‌ പ്രസ്ഥാനത്തിലൂടെ ആളുകളെ സംഘടിപ്പിച്ച്‌ ശക്തിയാർജിച്ച മുസ്സോളിനിയെ മന്ത്രിസഭയുണ്ടാക്കാൻ രാജാവ്‌ ക്ഷണിച്ചു. 1925-ൽ രാഷ്‌ട്രത്തലവനായി.
അവലംബം


വർഗ്ഗം:ഫാസിസം
വർഗ്ഗം:ജീവചരിത്രം
വർഗ്ഗം:ഇറ്റലിയുടെ പ്രധാനമന്ത്രിമാർ
വർഗ്ഗം:1882-ൽ ജനിച്ചവർ
വർഗ്ഗം:1945-ൽ മരിച്ചവർ
വർഗ്ഗം:പട്ടാള അട്ടിമറിയിൽ അധികാരം പിടിച്ചവർ
ജയ്‌പൂർ

thumb|right|250px
രാജസ്ഥാന്റെ തലസ്ഥാനമാണ്‌ ജയ്‌പൂർ(ഹിന്ദി: जयपुर). പിങ്ക് സിറ്റി എന്ന അപരനാമത്തിലും ജയ്പൂർ അറിയപ്പെടുന്നു. 1727-ൽ മഹാരാജാ സവാഇ ജയ് സിങ് II ആണ്‌‍ ഈ നഗരം സ്ഥാപിച്ചത്‌.

3.1 ദശലക്ഷമാണ് ജയ്പൂരിലെ ജനസംഖ്യ.
ചരിത്രം

പ്രാചീനകാലത്ത് മത്സ്യ സാമ്രാജ്യത്തിനുകീഴിലുള്ള ഒരു പ്രദേശമായിരുന്നു ജയ്പൂർ.

1727ൽ മഹാരാജ സ്വായ് ജയ് സിങാണ് ജയ്പൂർ നഗരം സ്ഥാപിക്കുന്നത്. 1699മുതൽ 1744വരെയായിരുന്നു സ്വായ് ജയ് സിങിന്റെ ഭരണകാലം. ഇന്നത്തെ ജയ്പൂരിന് 11കി.മീ വടക്കുമാറി സ്ഥിതിചെയ്യുന്ന ആമ്പർ നഗരമായിരുന്നു സ്വായ് ജയ് സിങിന്റെ ആദ്യതലസ്ഥാനം. ജലദൗർലഭ്യവും, ജനസംഖ്യാ വർധനവുമാണ് തലസ്ഥാനനഗരി മാറ്റുന്നതിന് മഹാരാജാവിനെ പ്രേരിപ്പിച്ച ഘടകങ്ങൾ. ജയ്പൂരിന്റെ രൂപരേഖ തയ്യാറാക്കുന്നതിനുമുമ്പ് നിരവധി വാസ്തുശില്പികളേയും വാസ്തുവിദ്യാ സംബന്ധമായ ഗ്രന്ഥങ്ങളേയും സമാലോചനയ്ക്കായി പ്രയോജനപ്പെടുത്തിയിരുന്നു. അവസാനം വിദ്യാധർ ഭട്ടാചാര്യ എന്നയാളുടെ മേൽനോട്ടത്തിൽ വാസ്തുശാസ്ത്രം തുടങ്ങിയ ഗ്രന്ഥങ്ങളെ മാനദണ്ഡമാക്കി ജയ്പൂർ നഗരത്തിന്റെ നിർമ്മാണം ആരംഭിച്ചു.
ഭൂമിശാസ്ത്രവും കാലാവസ്ഥയും
കാലാവസ്ഥ
സാമ്പത്തികരംഗം

പരമ്പരാഗത, ആധുനിക വ്യവസായങ്ങൾക്ക് പേരുകേട്ട നഗരമാണ് ജയ്പൂർ. സ്വർണം, വജ്രം, രത്നകല്ലുകൾ എന്നിവയുടെ കയറ്റുമതിയിൽ പേരുകേട്ട ഒരു ഏഷ്യൻ നഗരം കൂടിയാണ് ജയ്പൂർ.
സന്ദർശിക്കേണ്ട സ്ഥലങ്ങൾ

*ആംബേർ പാലസ്
*സിറ്റി പാലസ്
* ഹവാ മഹൽ
* ജന്തർ മന്തർ
* ജൽ മഹൽ
* ആംബർ കോട്ട
* ജയ്ഗഢ് കോട്ട
* നഹർഗഢ് കോട്ട
* ഗൽതാ കുണ്ട്
ചിത്രശാല


പ്രമാണം:ജയ്‌പൂർ പിങ്ക് സിറ്റിയിലെ ഒരു തെരുവ്01.JPG|ജയ്‌പൂർ പിങ്ക് സിറ്റിയിലെ ഒരു തെരുവ്
പ്രമാണം:ജയ്‌പൂർ പിങ്ക് സിറ്റിയിലെ ഒരു തെരുവ്.JPG|ജയ്‌പൂർ പിങ്ക് സിറ്റിയിലെ ഒരു തെരുവ്

അവലംബങ്ങൾ
പുറത്തേക്കുള്ള കണ്ണികൾ

* Jaipur District Administration site
* Department of Urban Development and Housing, Government of Rajasthan
* Official Website of Jaipur Development Authority
* Official Website of Jaipur Municipal Corporation
* Jaipur Tourism Information Center: Non profit tourist information center
*
*
* Jaipuronedaytour Jaipur information site for tourist.


വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
വർഗ്ഗം:ഇന്ത്യയിലെ മുൻകാല തലസ്ഥാനനഗരങ്ങൾ
വർഗ്ഗം:ജയ്‌പൂർ
ആൽക്കഹോൾ (രസതന്ത്രം)

രസതന്ത്രത്തിൽ, ആൽക്കഹോൾ എന്നത് കുറഞ്ഞത് ഒരു ഹൈഡ്രോക്സിൽ (-OH) ഫംഗ്ഷണൽ ഗ്രൂപ്പ് എങ്കിലും കാണപ്പെടുന്ന ഒരു കാർബണിക സംയുക്തത്തിന് ഉദാഹരണമാണ്. ഹൈഡ്രോക്സിൽ ഫംഗ്ഷണൽ ഗ്രൂപ്പ് പൂരകമായ (saturated) ഒരു കാർബൺ ആറ്റത്തോടാണ് രാസബന്ധത്തിൽ ഏർപ്പെട്ടിരിക്കുന്നത്. ജൈവരസതന്ത്രത്തിലും, ജൈവതന്ത്രത്തിലും (biochemistry and biotechnology) ആൽക്കഹോളുകളുടെ ഉപയോഗം നിരവധിയാണ്‌. ഇവയുടെ പേരുകൾ -ഓൾ (ol) എന്ന അക്ഷരങ്ങളിൽ‍ അവസാനിക്കുന്നവയണ്.
ഉദാഹരണത്തിന് എഥ്നോൾ, പ്രൊപ്പനോൾ, ഫിനോൾ, ബ്യൂട്ടനോൾ മുതലയവ.
right|200px|thumb|ആൽക്കഹോളുകളുടെ രാസഘടന
തരംതിരിവുകൾ

ആൽക്കഹോളുകൾ, പൊതുവെ പ്രൈമറി(primary)' 1°, സെക്കൻ‌‌‌ററി(secondary)2°,റ്റെറിഷറി(tertiary) (3°),എന്നിങ്ങനെ -OH ഗ്രൂപ്പ് ലെ‌ കാർബണിൽ ചേർന്നിരിയ്കുന്ന മറ്റു കാർബണുകളുടെ എണ്ണം മാറുന്നതിനനുസരിച്ചാണ് ഈ തരംതിരിവുകൾ.ഹൈഡ്രൊക്സിഗ്രൂപ്പിന്റെ സ്ഥാനം പലപ്പൊഴും പേരു നൽകുന്നതിനു സഹായകമാകാറുണ്‌ട്.
എതനോൾ

സാധാരണമായ ആൽക്കഹോളിൽ പ്രധാനപ്പെട്ടതാണ് ഈതൈൽ ആൽകഹോൾ.ചരിത്രാതീത കാലം മുതൽ മനുഷ്യർ ഫെർമന്റേഷൻ വഴി ഈ മദ്യം ഉണ്ടാക്കി ഉപയോഗിച്ച് വരുന്നു.
methanol - CH3OH, formaldehyde - HCHO, formic acid - HCOOH
അവലംബം


കുറിപ്പുകൾ




വർഗ്ഗം:ആൻറിസെപ്റ്റിക്കുകൾ
തന്മാത്ര (ചലച്ചിത്രം)

ബ്ലെസ്സി സംവിധാനം ചെയ്ത 2005-ൽ പുറത്തിറങ്ങിയ മലയാളചലച്ചിത്രമാണ്‌ തന്മാത്ര. അൽഷീമേഴ്സ് രോഗം ഒരു വ്യക്തിയിലും കുടുംബത്തിലും വരുത്തുന്ന വ്യതിയാനങ്ങളാണ്‌ ചിത്രത്തിന്റെ പ്രമേയം.മോഹൻലാൽ, മീരാ വാസുദേവ്, നെടുമുടി വേണു തുടങ്ങിയവർ മുഖ്യ വേഷങ്ങളിലഭിനയിച്ചു.
പുരസ്കാരങ്ങൾ

* മികച്ച പ്രാദേശിക ചലച്ചിത്രം - ദേശീയപുരസ്കാരം 2006

2005ൽ 5 സംസ്ഥാന സർക്കാർ പുരസ്കാരങ്ങൾ തന്മാത്ര നേടി.
* മികച്ച ചിത്രം
* മികച്ച സംവീധായകൻ - ബ്ലെസ്സി
* മികച്ച നടൻ - മോഹൻലാൽ
* മികച്ച തിരക്കഥ - ബ്ലെസ്സി
* പ്രത്യേക ജൂറി പരാമർശം - അർജുൻ ലാൽ

2005ലെ എഷ്യാനെറ്റ് ഫിലിം പുരസ്ക്കാരങ്ങളിൽ 8 എണ്ണം തന്മാത്ര നേടി.
* മികച്ച സംവീധായകൻ - ബ്ലെസ്സി
* മികച്ച നടൻ - മോഹൻലാൽ
* മികച്ച നവാഗത നടൻ - അർജുൻ ലാൽ
* മികച്ച നവാഗത നടി - മീരാ വാസുദേവ്
* പ്രത്യേക ജൂറി പുരസ്ക്കാരം - ജഗതി ശ്രീകുമാർ
* മികച്ച ബാലതാരം - ബേബി നിരഞ്ജന
* മികച്ച ഗായകൻ - എം. ജി. ശ്രീകുമാർ
അവലംബം
പുറത്തേക്കുള്ള കണ്ണികൾ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
ഇന്ത്യൻ രാഷ്ട്രീയത്തിലെ കുടുംബബന്ധങ്ങൾ

നേതാവ്‌
പിൻഗാമി

ബന്‌ധം

ജവഹർലാൽ നെഹ്രു
ഇന്ദിരാ ഗാന്ധി
പുത്രി

ഇന്ദിരാ ഗാന്ധി
രാജീവ്‌ ഗാന്ധി
പുത്രൻ

രാജീവ്‌ ഗാന്ധി
സോണിയ ഗാന്ധി
ഭാര്യ

രാജീവ്‌ ഗാന്ധി
രാഹുൽ ഗാന്ധി
പുത്രൻ

സഞ്ജയ്‌ ഗാന്ധി
മേനകാ ഗാന്ധി
ഭാര്യ

സഞ്ജയ്‌ ഗാന്ധി
വരുൺ ഗാന്ധി
പുത്രൻ

ഷേക്ക്‌ അബ്‌ദുള്ള
ഫറുക്ക്‌ അബ്‌ദുള്ള
പുത്രൻ

ഫറുക്ക്‌ അബ്‌ദുള്ള
മെർ അബ്‌ദുള്ള
പുത്രൻ

കരുണാനിധി
സ്റ്റാലിൻ
പുത്രൻ

ദേവിലാൽ
ഓംപ്രകാശ്‌ ചൗതാല
പുത്രൻ

പ്രകാശ്‌ സിംഗ്‌ ബാദൽ
സുഖ്‌ബിൽസിംഗ്‌ ബാദൽ
പുത്രൻ

ബിജു പട്‌നായിക്‌
നവീൻ പട്‌നായിക്‌
പുത്രൻ

മുലായംസിംഗ്‌
അഖിലേഷ്‌ യാദവ്‌
പുത്രൻ

ലാലു പ്രസാദ്‌ യാദവ്‌
റാബ്രി
ഭാര്യ

കരുണാകരൻ
കെ.മുരളീധരൻ
പുത്രൻ

കരുണാകരൻ
പദ്‌മജ വേണുഗോപാൽ
പുത്രി

കെ.എം മാണി
ജോസ്‌ കെ.മാണി
പുത്രൻ

ആർ.ബാലകൃഷ്ണപ്പിള്ള
കെ.ബി. ഗണേഷ് കുമാർ‍
പുത്രൻ

ടി.എം.ജേക്കബ്‌
അനൂപ്‌ ജേക്കബ്‌
പുത്രൻ

പി.ടി.ചാക്കോ
പി.സി thomas
പുത്രൻ

സി.എച്ച്‌.മുഹമ്മദുകോയ
എം.കെ മുനീർ
പുത്രൻ

ഇ.എം.എസ്‌
ഇ.എം.ശ്രീധരൻ
പുത്രൻ

എ.കെ.ജി
സുശീലാഗോപാലൻ
ഭാര്യ

ടി.കെ ദിവാകരൻ
ബാബു ദിവാകരൻ
പുത്രൻ

പി.എസ്‌ ശ്രീനിവാസൻ
പി.എസ്‌.സുപാൽ
പുത്രൻ

ടി.വി തോമസ്‌
കെ.ആർ.ഗൗരി
ഭാര്യ

വയലാർ രവി
മേഴ്‌സി രവി
ഭാര്യ

എസ്‌.കൃഷ്ണകുമാർ
ഉഷാ കൃഷ്ണകുമാർ
ഭാര്യ


വർഗ്ഗം:ഇന്ത്യൻ രാഷ്ട്രീയം
പാലാരിവട്ടം

thumb|right|250px|പാലാരിവട്ടത്തിനു സമീപമുള്ള പൈപ്പ്‌ലൈൻ ജംഗ്ഷനിൽ ദേശീയപാത 544

എറണാകുളം ജില്ലയിലെ കൊച്ചി കോർപ്പറേഷനിൽ ഉൾപ്പെടുന്ന ചെറിയ പട്ടണപ്രദേശമാണ്‌ പാലാരിവട്ടം. എറണാകുളത്തുനിന്നും കാക്കനാടേക്കും, ആലുവായിലേക്കുമുള്ള റോഡുകൾ വേർപിരിയുന്നത് പാലാരിവട്ടത്തുനിന്നാണ്. പാലാരിവട്ടത്തുനിന്നും കളമശ്ശേരിക്ക് 6 കിലോമീറ്ററും, കാക്കനാടേക്ക് 7 കിലോമീറ്ററുമാണ്. പഴയ നാട്ടുരാജ്യങ്ങളായ തിരുവിതാംകൂറിൻറേയും കൊച്ചിയുടെയും അതിർത്തിയിൽ സ്ഥാപിച്ചിരുന്ന കൊതികല്ല് ഒരെണ്ണം പാലാരിവട്ടം ജംഗ്ഷനിലാണ് സ്ഥാപിച്ചിരുന്നത്.
പേരിനു പിന്നിൽ

ബുദ്ധമതക്കാരുടെ ആശുപത്രികളോ ഭരണകേന്ദ്രങ്ങളോ വട്ടം (മരുത്തോർ വട്ടം)എന്നാണറിയപ്പെട്ടിരുന്നത്. ബൗദ്ധരെ അരിയർ (ആര്യർ) എന്നും വിളിച്ചിരുന്നു. അവരിൽ തന്നെ പാലരിയർ എന്ന ഒരു വിഭാഗക്കാരുടെ പ്രധാന ആശുപത്രി പ്രവർത്തിച്ചിരുന്നതിനാലാണ്‌ ഈ സ്ഥലത്തിൻ പാലാരിയർ വട്ടമെന്നും അത് ലോപിച്ച് പാലാരിവട്ടം എന്നും പേരു വന്നത്.
അടുത്തുള്ള പ്രദേശങ്ങൾ
പ്രധാന സ്ഥാപനങ്ങൾ
പരാമർശങ്ങൾ


വർഗ്ഗം:കൊച്ചിയുടെ പ്രാന്തപ്രദേശങ്ങൾ
വേലിത്തത്ത

ആഫ്രിക്കയിലും അറേബ്യൻ രാജ്യങ്ങളിലും ഏഷ്യയിലും കണ്ടു വരുന്ന ഒരു പക്ഷിയാണ് വേലിത്തത്ത (English: Bee-eater). നാലിനം വേലിത്തത്തകളെയാണ് കേരളത്തിൽ കണ്ടുവരുന്നത്. അതിൽത്തന്നെ രണ്ടിനങ്ങളാണ് ഏറെ സാധാരണം. ചെറു പ്രാണികളും പാറ്റകളും തുമ്പികളും മറ്റുമാണ് ഭക്ഷണം.
നാട്ടുവേലിത്തത്ത

മണ്ണാത്തിപ്പുള്ളിനോളം വലിപ്പം. പ്രധാന നിറം പച്ചയാണ്. തലയുടെ മുകൾ‍ഭാഗത്ത് ചുവപ്പു കലർന്ന ഇളം തവിട്ടു നിറം. താടിയും തൊണ്ടയും നീല നിറം. കൊക്കിൽ നിന്നും കണ്ണിലൂടെ കടന്നു പോവുന്നൊരു കറുത്ത വരയും മാറിന്നല്പം മുകളിലായി മറ്റൊരു കറുത്ത വരയും കാണാം. വാലിനറ്റത്ത് മിക്കവാറും കാലങ്ങളിൽ രണ്ടിഞ്ച് നീളം വരുന്ന രണ്ട് കമ്പിത്തൂവലുകൾ കാണാം. വർഷത്തിൽ ഒരിക്കൽ ഈ തൂവലുകൾ കൊഴിഞ്ഞു പോവുകയും വീണ്ടും അല്പകാലത്തിനകം മുളച്ചു വരികയും ചെയ്യാറുണ്ട്. കുഞ്ഞുങ്ങൾക്ക് ഈ തൂവലുകൾ ഉണ്ടാവുകയില്ല.
വലിയ വേലിത്തത്ത

നാട്ടുവേലിത്തത്തയുടെ ഏകദേശം ഒന്നര മടങ്ങ് വലിപ്പം. അരയ്ക്കു താഴെ വാലുൾപ്പടെ കടും നീല നിറം. താടിയും തൊണ്ടയും മഞ്ഞയോടടുത്ത തവിട്ടു നിറം. സെപ്റ്റംബറ് മുതൽ ഏപ്രിൽ വരെയുള്ള കാലത്തു മാത്രമേ കേരളത്തിൽ ഈ പക്ഷിയെ കാണാറുള്ളു. ഏപ്രിൽ മാസത്തോടെ ഇവ പ്രജനനാർത്ഥം വടക്കേ ഇന്ത്യയിലേക്കു പോകും.

ഇവയ്ക്കു പുറമേ ചെന്തലയൻ വേലിത്തത്ത(Chestnut-headed Bee-eater), കാട്ടു വേലിത്തത്ത(BlueBearded Bee-eater) എന്നീയിനങ്ങളെയും അപൂർവമായി കണ്ടു വരാറുണ്ട്.
ചിത്രശാല


SL Bundala NP asv2020-01 img08.jpg|വലിയ വേലിത്തത്ത

സാദൃശ്യമുള്ള മറ്റു പക്ഷികൾ

* വലിയ വേലിത്തത്ത
* കാട്ടുവേലിത്തത്ത
* നാട്ടുവേലിത്തത്ത
* ചെന്തലയൻ വേലിത്തത്ത
* ചെറിയ വേലിത്തത്ത


വർഗ്ഗം:പക്ഷികൾ
അനിശ്ചിതത്വ തത്ത്വം

thumb|right|200px|വെർണർ ഹൈസെൻബെർഗ്‌
ഭൗതികശാസ്ത്രത്തിലെ ഒരു മൗലികതത്വമാണ്‌ അനിശ്ചിതത്വതത്വം (ഇംഗ്ലീഷ്: Uncertainity principle). ഈ തത്ത്വത്തിന്റെ ഉപജ്ഞാതാവ്‌ നോബൽ സമ്മാനർഹനായ ഭൗതികശാസ്ത്രജ്ഞൻ വെർണർ ഹൈസെൻബെർഗ്‌ ആണ്‌.
സിദ്ധാന്തം

ചലിക്കുന്ന വസ്തുവിന്റെ സ്ഥാനവും പ്രവേഗവും ഒരേസമയത്തുള്ള പരീക്ഷണം വഴി, കൃത്യമായി നിർണയിക്കാൻ സാദ്ധ്യമല്ല എന്നാണ്‌ അനിശ്ചിതത്വതത്വം പറയുന്നത്‌. ഒന്ന് കൂടുതൽ കൃത്യമായി നിർണയിക്കുന്തോറും മറ്റേതിന്റെ നിർണയത്തിൽ അകൃത്യത ഏറും. സ്ഥാനം കൃത്യമായി നിർണയിക്കാൻ ശ്രമിച്ചാൽ പ്രവേഗനിർണയത്തിന്റെ കൃത്യത കുറയും. നേരേമറിച്ചും.
"സമയത്തിന്റെ ഒരു ലഘുചരിത്രം" എന്ന ഗ്രന്ഥത്തിൽ വിഖ്യാത ശാസ്ത്രജ്ഞൻ സ്റ്റീഫൻ ഹോക്കിങ്ങ് അനിശ്ചിതത്ത്വ തത്ത്വത്തെ ഇങ്ങനെ വിശദീകരിക്കുന്നു:-





ഈ ഉദാഹരണത്തിൽ സ്ഥാനം, പ്രവേഗം എന്നിവയെ ഹൈസെൻബെർഗ്‌ ദ്വന്ദ്വങ്ങൾ എന്നുപറയുന്നു.


മറ്റുപല ഹൈസെൻബെർഗ്‌ ദ്വന്ദ്വങ്ങളും ഉണ്ട്‌. ഉദാഹരണം ഊർജവും സമയവും.
അവലംബം


കൂടുതൽ വിവരങ്ങൾക്ക്

* The certainty principle


വർഗ്ഗം:ശാസ്ത്രതത്വങ്ങൾ
വർഗ്ഗം:ഭൗതികശാസ്ത്രം
വർഗ്ഗം:ശാസ്ത്രീയനിയമങ്ങൾ
മലങ്കര സഭ

മലങ്കര എന്നാൽ മലകളുടെ കര (കേരളം) എന്നാണു വിവക്ഷിക്കുന്നത് (ചില ഇടങ്ങളിൽ മാല്യംകര എന്നും കണ്ടുവരുന്നു). മലങ്കരയിൽ രൂപം കൊണ്ട ക്രൈസ്തവസഭ മലങ്കര സഭ എന്ന പേരിൽ അറിയപ്പെടുന്നു. ഈ അർത്ഥത്തിൽ കേരളത്തിലെ (മലങ്കരയിലെ) മലങ്കര സഭകൾ എന്ന് പറയുന്നത് മലങ്കരയിൽ വിവിധ കാലഘട്ടത്തിൽ പിരിഞ്ഞ് പോയ സഭകളായ,മലങ്കര യാക്കോബായ സുറിയാനി സഭ , മലങ്കര ഓർത്തഡോൿസ്‌ സുറിയാനി സഭ, മലങ്കര മാർത്തോമ്മാ സുറിയാനി സഭ, മലങ്കര കത്തോലിക്കാ സുറിയാനി സഭ, തൊഴിയൂർ സ്വതന്ത്ര സുറിയാനി സഭ മുതലായവയാണ്.
അവലംബം


ബാഹ്യ ലിങ്കുകൾ(External links)

*Ordinations, Demises etc. of Malankara Church leaders at Niranam Valiyapally
*
*
തിരുമുല്ലവാരം

കൊല്ലം നഗരത്തിൽ നിന്നും ആറു കിലോമീറ്റർ വടക്കായി സ്ഥിതി ചെയ്യുന്ന പ്രദേശമാണു തിരുമുല്ലവാരം. കടപ്പുറത്തിന്റെ പേരിലാണിവിടം അറിയപ്പെടുന്നത്. ലോകത്തിലെ ഏറ്റവും മനോഹരമായ പത്തു കടൽപ്പുറങ്ങളിൽ ഒന്നായി ഡിസ്കവറി ചാനൽ തിരുമുല്ലാവാരത്തിനെ തിരഞ്ഞെടുത്തിട്ടുണ്ട്. ഇവിടുത്തെ മഹാവിഷ്ണുസ്വാമിക്ഷേത്രവുമായി ബന്ധപ്പെട്ട് വാവിനു ബലിയിടാറുണ്ട്. മാർത്താണ്ഡവർമ്മയുടെ സംരക്ഷകരായിരുന്ന തിരുമല്ലന്മാരിൽ നിന്നാണു ഈ പേരു ലഭിച്ചത്.
എത്തിച്ചേരാനുള്ള വഴി

* ഏറ്റവും അടുത്തുള്ള നഗരം - കൊല്ലം - 6 കിലോമീറ്റർ അകലെ.
* ഏറ്റവും അടുത്തുള്ള റെയിൽവേ സ്റ്റേഷൻ - കൊല്ലം റെയിൽവേസ്റ്റേഷൻ
* ഏറ്റവും അടുത്തുള്ള വിമാനത്താവളം - തിരുവനന്തപുരം അന്താരാഷ്ട്ര വിമാനത്താവളം
അവലംബങ്ങൾ

വർഗ്ഗം:കേരളത്തിലെ കടൽത്തീരങ്ങൾ
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
മഹേന്ദ്ര സിങ് ധോണി

മഹേന്ദ്ര സിങ് ധോണി, അല്ലെങ്കിൽ എം.എസ്.ധോണി () (ജനനം: 7 ജൂലൈ 1981 റാഞ്ചി, (ജാർഖഡ്)
ഒരു ഇന്ത്യൻ ക്രിക്കറ്ററും‍ ഇന്ത്യൻ ക്രിക്കറ്റ് ടീമിന്റെ മുൻ ക്യാപ്റ്റനുമാണ്‌. ധോണിയുടെ കീഴിൽ ‍ഇന്ത്യൻ ടീം ട്വന്റി 20 ലോകകപ്പ്(2007) കിരീടം നേടി. 2008 ഫെബ്രുവരി-മാർച്ച് മാസങ്ങളിലായി ആസ്ട്രേലിയയിൽ നടന്ന സി.ബി. സീരീസ് ത്രിരാഷ്ട്ര ക്രിക്കറ്റ് ടൂർണമെന്റിൽ ധോണിയുടെ നേതൃത്വത്തിലുള്ള ഇന്ത്യൻ ക്രിക്കറ്റ് ടീം ആസ്ടേലിയയെ തോല്പിച്ച് ജേതാക്കളായി.

ധോണിയുടെ നേതൃത്വത്തിലാണ് ഇന്ത്യ 28 വർഷത്തിന് ശേഷം 2011 - ൽ ലോകകപ്പ് കിരീടം നേടിയത്. 91 റൺസാണ് ഫൈനലിൽ ധോണിയുടെ നേട്ടം. ഇതോടെ ഏകദിന ലോകകപ്പും ട്വന്റി 20 ലോകകപ്പും ഏറ്റുവാങ്ങിയ ഒരേയൊരു ക്യാപ്റ്റൻ എന്ന പദവി ധോണി സ്വന്തമാക്കി. 2013 ലെ ഹൈദരാബാദ് ടെസ്റ്റിൽ ഓസീസിനെ തോൽപ്പിച്ചതോടെ ഏറ്റവും കൂടുതൽ ടെസ്റ്റ് ക്രിക്കറ്റ് വിജയങ്ങൾ കരസ്ഥമാക്കിയ ഇന്ത്യൻ ക്യാപ്റ്റൻ എന്ന ബഹുമതി നേടി. സൗരവ് ഗാംഗുലിയുടെ റെക്കോർഡ് പിൻതള്ളി 22 ടെസ്റ്റിലാണ് ധോണി ക്യാപ്റ്റനായുള്ള ഇന്ത്യൻ ടീം വിജയിച്ചത്.

2017 ൽ ഇന്ത്യൻ ഗവണ്മെന്റ് ധോണിയെ പതമഭൂഷൺ നൽകി ആദരിച്ചു.സെവൻ എന്ന വസ്ത്രനിർമ്മാണ ശൃംഖലയുടെ ഉടമസ്ഥനാണ്.ചെന്നെെയിൻ എഫ്സിയുടെ സഹ ഉടമസ്ഥനുമാണ്.

2020 ഓഗസ്റ്റ് 15 നാണ് എം‌എസ് ധോണി അന്താരാഷ്ട്ര ക്രിക്കറ്റിൽ നിന്ന് വിരമിക്കൽ പ്രഖ്യാപിച്ചത്.[]
മാൻ ഓഫ് ദി സീരീസ് അവാർഡ്‌സ്

:
മാൻ ഓഫ് ദി മാച്ച് അവാർഡ്‌സ്

:

thumb|right|ധോണി വിക്കറ്റിന് പിന്നിൽ
ടെസ്റ്റ് ക്രിക്കറ്റ്

Test performance:


Test centuries:


Man of the Match Awards:
:
അവലംബം

* http://sports.mathrubhumi.com/story.php?id=173314
പുറത്തേക്കുള്ള കണ്ണികൾ

*
* http://www.dhoniworld.com
* http://www.dhonixpress.com


വർഗ്ഗം:1981-ൽ ജനിച്ചവർ

വർഗ്ഗം:ജൂലൈ 7-ന് ജനിച്ചവർ


വർഗ്ഗം:ഇന്ത്യൻ ക്രിക്കറ്റ് ടീം നായകന്മാർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ
വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ
കിം ഫിൽബി

thumb|260px|right|കിം ഫിൽബി

ലോകത്തിലെ ഏറ്റവും പ്രശസ്തനായ ഡബിൾ ‍ഏജൻറ്. (ജനനം - 1-ജനുവരി-1912, മരണം - 11 മെയ് 1988)( ഒരേ സമയം 2 രാജ്യങ്ങൾക്കു വേണ്ടി ചാരപ്പണി നടത്തുന്നയാളാണ് ഡബിൾ ‍ഏജൻറ്.) ബ്രിട്ടീഷ് ചാരസംഘടനയായ എം.ഐ. 6 തങ്ങളുടെ പ്രതിനിധിയായി അമേരിക്കയിലേയ്ക്ക് അയച്ചത് കെ.ജി.ബി. (റഷ്യൻ ചാരസംഘടന) ചാരനായിരുന്ന കിം ഫിൽബിയെ ആയിരുന്നു.

ഫിൽബിയുടെ അച്ഛൻ ബ്രിട്ടീഷ് ഇന്ത്യയിലെ ഉദോഗ്ഥനായിരുന്ന കാലത്ത് ഇന്ത്യയിലായിരുന്നു ജോൺ ഫിൽബിയുടെ ജനനം. കേംബ്രിജിലെ ഉന്നതപഠനത്തിന് ശേഷം കമ്മ്യൂണിസ്റ്റ് ആശയങ്ങളിൽ ആകൃഷ്ടനാകുകയും, കെ.ജി.ബി.യിൽ അംഗമാകുകയും ചെയ്തു. തന്റെ റഷ്യൻ ബന്ധം മറച്ചുവയ്ച്ചു പിന്നീട് ബ്രിട്ടീഷ് ചാരസംഘടനയിൽ അംഗമാകുകയും റഷ്യൻ ചാരസംഘടനയ്ക്കായി പ്രവർത്തിക്കുകയും ചെയ്തു.
ആദ്യകാല ജീവിതം

ബ്രിട്ടീഷ് ഇന്ത്യയിലുൾപ്പെട്ടിരുന്ന പഞ്ചാബിലെ അംബാലയിൽ എഴുത്തുകാരനും പര്യവേക്ഷകയുമായ സെന്റ് ജോൺ ഫിൽബിയുടെയും അദ്ദേഹത്തിന്റെ ഭാര്യ ഡോറ ജോൺസ്റ്റണിന്റെയും മകനായി കിം ഫിൽബി ജനിച്ചു. ഫിൽബി ജനിക്കുമ്പോൾ ഇന്ത്യൻ സിവിൽ സർവീസ് (ഐസിഎസ്) അംഗമായിരുന്ന സെന്റ് ജോൺ പിന്നീട് മെസപ്പൊട്ടേമിയയിൽ ഒരു സൈനികേതര ഉദ്യോഗസ്ഥനായും സൗദി അറേബ്യയിലെ രാജാവ് ഇബ്നു സൗദിന്റെ ഉപദേശകനായും മാറി.

റുഡ്യാർഡ് കിപ്ലിംഗിന്റെ നോവലായ കിമ്മിലെ ബാല-ചാരന്റെ പേരിൽ "കിം" എന്ന് വിളിപ്പേരുണ്ടായിരുന്ന ഫിൽബി, സറേയിലെ ഷാക്കിൾഫോർഡിലുള്ള ആൺകുട്ടികൾക്കായുള്ള ആൽഡ്രോ പ്രിപ്പറേറ്ററി സ്കൂളിൽ ചേർന്നു. കൗമാരത്തിന്റെ തുടക്കത്തിൽ, അറേബ്യൻ മരുഭൂമിയിലെ ബദുക്കൾക്കൊപ്പം കുറച്ചു സമയം ചെലവഴിച്ചു. പിതാവിന്റെ പാത പിന്തുടർന്ന്, ഫിൽബി വെസ്റ്റ്മിൻസ്റ്റർ സ്കൂളിൽ തുടർന്ന അദ്ദേഹം 1928-ൽ 16-ാം വയസ്സിൽ അവിടുത്തെ പഠനം ഉപേക്ഷിച്ചു. കേംബ്രിഡ്ജിലെ ട്രിനിറ്റി കോളേജിൽ നിന്ന് സ്കോളർഷിപ്പ് നേടിയ അദ്ദേഹം അവിടെ ചരിത്രവും സാമ്പത്തിക ശാസ്ത്രവും പഠിച്ചു. 1933-ൽ അവിടെനിന്ന് അദ്ദേഹം ബിരുദം നേടി.
അവലംബം

thumb|260px|right|എം.ഐ.6 ആസ്ഥാനം

വർഗ്ഗം:ജീവചരിത്രം
വർഗ്ഗം:1912-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:1988-ൽ മരിച്ചവർ
വർഗ്ഗം:മേയ് 11-ന് മരിച്ചവർ
വർഗ്ഗം:റഷ്യൻ ചാരപ്രവർത്തകർ
റൂത്ത് ലില്ലി കവിതാ പുരസ്കാരം

റൂത്ത് ലില്ലി 1986-ൽ തുടങ്ങിയ റൂത്ത് ലില്ലി കവിതാ പുരസ്കാരം, അമേരിക്കൻ ഐക്യനാടുകളിലെ ഷിക്കാഗോ ആസ്ഥാനമായുള്ള 'പോയട്രി ഫൗണ്ടേഷൻ', സമഗ്ര സംഭാവനകൾ നൽകിയ അമേരിക്കൻ കവികൾക്കായി, എല്ലാ വർഷവും നൽകിവരുന്നു . ഒരു ലക്ഷം ഡോളർ സമ്മാനത്തുകയുള്ള ഈ പുരസ്കാരം, 2008-ൽ ഗാരി സ്‌നൈഡർക്കും 2007-ൽ ലുസീൽ ക്ലിഫ്ടനുമാണ്‌ ‍ ലഭിച്ചത്.
റൂത്ത് ലില്ലി കവിതാ പുരസ്കാരജേതാക്കൾ

* 2008: ഗാരി സ്‌നൈഡർ
* 2007: ലുസീൽ ക്ലിഫ്ടൺ
* 2006: റിച്ചാർഡ്‌ വിൽബർ
* 2005: സി. കെ. വില്ല്യംസ്‌
* 2004: കേ റയാൻ
* 2003: ലിൻഡ പാസ്റ്റൻ
* 2002: ലിസെൽ മുള്ളർ
* 2001: യൂസഫ്‌ കൊമ്യുന്യകാ
* 2000: കാൾ ഡെന്നിസ്‌
* 1999: മാക്സിൻ കുമിൻ
* 1998: ഡബ്ലിയു. എസ്‌. മെർവിൻ
* 1997: വില്ലിയം മാത്യൂസ്‌
* 1996: ജെറാൽഡ്‌ സ്റ്റേൺ
* 1995: എ. ആർ. ആമ്മൺസ്‌
* 1994: ഡൊനൽദ്‌ ഹാൾ
* 1993: ചാർലെസ്‌ റൈറ്റ്‌
* 1992: ജോൺ ആഷ്ബെറി
* 1991: ഡേവിഡ്‌ വാഗണർ
* 1990: ഹയ്ദെൻ കാരത്‌
* 1989: മോന വാൻ ഡുയെൻ
* 1988: ആന്തോണി ഹെച്റ്റ്‌
* 1987: ഫിലിപ്‌ ലെവൈൻ
* 1986: ആഡ്രിയാൻ റിച്‌
അവലംബം


വർഗ്ഗം:സാഹിത്യപുരസ്കാരങ്ങൾ
ചെറൂള

കേരളത്തിൽ എല്ലായിടത്തും തന്നെ കാണപ്പെടുന്ന ഒരു കുറ്റിച്ചെടിയാണ് ചെറൂള. . ബലിപ്പൂവ് എന്നും പേരുണ്ട്. ശരീരത്തിലെ വിഷാംശങ്ങളെ പുറത്തു കളയുന്നതിനും, വൃക്കരോഗങ്ങൾ തടയുന്നതിനും ഫലപ്രദം. രക്തസ്രാവം, കൃമിശല്യം, മൂത്രക്കല്ല്‌ എന്നിവയ്ക്ക്‌ ഉത്തമം. മൂത്രാശയ രോഗങ്ങൾക്ക്‌ മരുന്നായി ഉപയോഗിക്കുന്നു. ദശപുഷ്പങ്ങളിൽ ഒന്നാണിത്.

സംസ്കൃതത്തിൽ ഭദ്ര , ഭദൃക എന്നെല്ലാമാണ് പേര്.
രസാദി ഗുണങ്ങൾ

രസം :തിക്തം

ഗുണം :ലഘു, സ്നിഗ്ധം

വീര്യം :ശീതം

വിപാകം :മധുരം
ഔഷധയോഗ്യ ഭാഗം

ഇല, സമൂലം
ഉപയോഗങ്ങൾ

*ഹിന്ദുക്കൾ മരണാനന്തര ചടങ്ങുകൾക്ക് ഉപയോഗിച്ചു വരുന്നു.
ചിത്രശാല


ചിത്രം:ചെറുള.JPG|ചെടി
ചിത്രം:Aerva_Lanata_hrishi.JPG|ചെടി, മറ്റൊരു ചിത്രം
ചിത്രം:Aerva Lanata.JPG|പൂവ്
പ്രമാണം:ചെറൂള (ഒരു രാത്രി ദൃശ്യം).jpg|ഒരു രാത്രി ദൃശ്യം
File:Aerva lanata 11.JPG|thumb|തൃശ്ശൂരിൽ
File:Aerva lanata DSC 0026.jpg|ചെടിയുടെ മുകൾ
File:Cyanthillium cinereum' 08.jpg|ഇലച്ചാർത്ത് വെള്ളക്കാട്ട് മനയിൽ നിന്നും
File:Aerva lanata' 07.jpg |ചെറൂള ചെടി മ്വെള്ളക്കാട്ട് മനയിൽ നിന്നും
File:Aerva lanata 06.jpg |ചെറൂളചെടികൾ, വെള്ളക്കാട്ട് മനയിൽ നിന്നും

അവലംബം
പുറത്തേക്കുള്ള കണ്ണികൾ

* [ കൂടുതൽ വിവരവും കാണുന്ന ഇടങ്ങളും]


വർഗ്ഗം:ഔഷധസസ്യങ്ങൾ
വർഗ്ഗം:ദശപുഷ്പങ്ങൾ
വർഗ്ഗം:കുറ്റിച്ചെടികൾ
വർഗ്ഗം:ദക്ഷിണാഫ്രിക്കയിലെ സസ്യജാലം
വർഗ്ഗം:പടിഞ്ഞാറൻ ഇന്ത്യൻ മഹാസമുദ്രത്തിലെ സസ്യജാലം
വർഗ്ഗം:അറേബ്യൻ ഉപദ്വീപിലെ സസ്യങ്ങൾ
വർഗ്ഗം:മലേഷ്യയിലെ സസ്യങ്ങൾ
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വർഗ്ഗം:ഇലക്കറികൾ
വർഗ്ഗം:കേരളത്തിലെ സസ്യജാലം
ത്രിദോഷങ്ങൾ

ആയുർവ്വേദത്തിൽ രോഗ നിർണ്ണയത്തിനും ചികിത്സാക്രമത്തിനും ആധാരം ത്രിദോഷങ്ങളാണ്‌.

വാതം, പിത്തം കഫം എന്നിവയാണ്‌ ത്രിദോഷങ്ങൾ.(ഇവ കൂടാതെ രക്തത്തെ ഒരു ദോഷമായി കാണാമെന്ന് സുശ്രുതൻ അഭിപ്രായപ്പെട്ടിരുന്നു


"സ്വയം മലിനമായ ഘടകവും, മറ്റ്‌ ശരീര ഘടകങ്ങളെ മലിനമാക്കുവാൻ കഴിവുള്ളതുമാണ്‌ ദോഷം"
ത്രിദോഷ സിദ്ധാന്തം

ആയുസ്സിന്റെ വേദമെന്ന നിലയ്ക്ക്‌ ജനനം മുതൽ മരണം വരെയുള്ള ശരീരത്തിന്റെ അവസ്ഥകളും അനുഭവങ്ങളുമാണ്‌ ആയുർവ്വേദത്തിന്റെ വിഷയം.

മറ്റേതു വസ്തുവിനേയും പോലെ ശരീരവും ശരീരത്തിലെ ഓരോ ആണുവും - ഭ്രൂണാവസ്ഥ മുതൽ മരണം വരെ പഞ്ചഭൂതങ്ങളാൽ നിർമ്മിതമാണ്‌.
ഉണ്ടായതോടെയുള്ള നിലനിൽപ്പ്‌ മരിക്കുന്നതോടെ ഇല്ലാതാകുന്നു. ഇതിനിടയിലുള്ള അവസ്ഥകൾ വൃദ്ധിയും(പുഷ്ടി) പരിണാമവും ക്ഷയവുമാകുന്നു., ഈ മൂന്നു പ്രക്രിയകളും ശരീരത്തിലെ ഓരോ അണുവിലും നടക്കുന്നു.
ഇത്‌ ശരീരത്തിൽ നടക്കുന്ന പോഷകവും പാചകവും ചാലകവുമായ പ്രക്രിയകളുടെ ഫലമാണ്‌. ഈ മൂന്നു പ്രക്രിയകളെ നിർവ്വഹിക്കുന്നവയായി ശരീരത്തിൽ മൂന്നു ഭാവങ്ങൾ സങ്കൽപ്പിക്കപ്പെട്ടിരിക്കുന്നു. അവയെയാണ്‌ ദോഷങ്ങൾ എന്നു പറയുന്നത്‌.


പോഷകമായ ദോഷത്തെ കഫമെന്നും, പാചകമായ ദോഷത്തെ പിത്തമെന്നും ചാലകമായ ദോഷത്തെ വാതമെന്നും പറയുന്നു.


ചലിപ്പിക്കുക, ഉത്സാഹിപ്പിക്കുക, നശിപ്പിക്കുക എന്നെല്ലാമർത്ഥമുള്ള "വാ" എന്ന ധാതുവിൽ നിന്നാണ്‌ വാതം എന്ന ശബ്ദം ഉരുത്തിരിഞ്ഞത്‌.


ജ്വലിപ്പിക്കുക, പ്രകാശിപ്പിക്കുക എന്നർത്ഥമുള്ള "തപ്‌" എന്ന ധാതുവിൽ നിന്ന് പിത്തമെന്ന ശബ്ദം.


കൂട്ടിച്ചേർക്കുക എന്നർത്ഥമുള്ള "ശ്ലിഷ്മ" എന്ന ധാതുവിന്റെ പര്യായമാണ്‌ കഫം. (ജലമെന്ന ഭൂതത്തിന്റെ പ്രവർത്തനം കൊണ്ട്‌ ഫലിക്കുന്നത്‌ എന്നും കഫത്തിന്‌ അർത്ഥമുണ്ട്‌.)





ദോഷം എന്ന ശബ്ദത്തിന്‌ പ്രവർത്തിപ്പിക്കുന്നതെന്നും, ദുഷിപ്പിക്കുന്നതെന്നും അർത്ഥമുണ്ട്‌. സന്തുലിതാവസ്ഥയിൽ ദോഷങ്ങൾ പരസ്പര പൂരകങ്ങളായി ആരോഗ്യത്തെയും(സമദോഷ സ്ഥിതിയിൽ ദോഷങ്ങളെ ധാതുക്കൾ എന്നും പറയുന്നു) അസന്തുലിതാവസ്ഥയിൽ രോഗങ്ങളേയും സൂചിപ്പിക്കുന്നു.
വാതം

വാ ഗതി ഗന്ധനയോ: വായു എന്നാണ് വാതത്തിന്റെ നിരുക്തി. ഗതി എന്ന വാക്കിന്‌ ചലിക്കുക, ഇളകുക, ഗമിക്കുക മുതലായ അർത്ഥങ്ങൾ പറയാം. ഗന്ധനം എന്നാൽ അറിയിക്കുക, സൂചിപ്പിക്കുക മുതലായ അർത്ഥങ്ങൾ.

വാതം എന്ന ശരീര ഘടനയ്ക്കുള്ള രണ്ട്‌ പ്രധാന കൃത്യങ്ങൾ ചേഷ്ടയും ജ്ഞാനവും ആണന്ന് പൊതുവായി തരം തിരിക്കാം. ശരീരത്തിൽ ചേഷ്ടകൾ പേശികളുടെ ചുരുങ്ങലും വലിയലും നിമിത്തമാണുണ്ടാകുന്നത്‌. , പഞ്ചേന്ദ്രിയങ്ങളിൽ നിന്നുള്ള ജ്ഞാനസ്വീകരണം മുതലായവ ജ്ഞാനമായി കാണാം. രൂക്ഷ, ലഘു, ശീത, ഖര ഗുണങ്ങൾ വാതത്തിന്റേതാണ
പിത്തം

ദുഷിക്കലും ക്ഷയിക്കലും ജീവനുള്ള വസ്തുക്കളുടെ നൈസർഗ്ഗിക സവിശേഷതയാണ്‌. കൃത്യമായ പചന-പകന പ്രക്രിയകളിലൂടെ ഇത്‌ ഒരു പരിധി വരെ നിയന്ത്രിക്കുവാനാകും. ഒരു വ്യക്തിക്ക്‌ തന്റെ ശരീരത്തിലെ ജീവൻ നിലനിർത്തുവാൻ പോഷക സമൃധമായ ഭക്ഷണം അത്യാവശ്യമാണ്‌. അവന്റെ ഭൗതിക ശരീരം ഭക്ഷണത്തിന്റെ ഉൽപ്പന്നമാണ്‌.

തപ്‌ എന്ന സംസ്കൃത ധാതുവിൽ നിന്ന് രൂപപ്പെട്ടതാണ്‌ പിത്തം എന്ന ശബ്ദം. അതിന്‌ മൂന്ന് അർത്ഥങ്ങളാണ്‌.

പിത്തത്തിന്റെ പ്രധാന കൃത്യങ്ങൾ തപ്‌ ദഹെഃ ശരീരത്തിനുള്ളിലെത്തിയ ഭക്ഷണത്തെ ജ്വലിപ്പിക്കുക(പാകംചെയ്ത്‌ സ്വാംശീകരിക്കുക), തപ്‌ സന്തപെഃ അതിൽ നിന്ന് താപം ഉത്പാദിപ്പിക്കുക, തപ്‌ ഐശ്വര്യെഃ അതിൽ നിന്ന് പോഷകങ്ങൾ ആഗിരണം ചെയ്യുക (?)
കഫം (ശ്ലേഷ്മ, ബല, ഓജസ്സ്‌, ബലശ, സോമ)

കഫം ജലത്തിൽ നിന്ന് ഉൽപ്പന്നമാകുന്നു. കേന ജലാദി ഫലാതി ഇതിഃ കഫഃ കൂട്ടിച്ചേർക്കുക, ഒരുമിച്ചുവയ്ക്കുക തുടങ്ങിയ അർത്ഥങ്ങളുള്ള സ്ലിഷ്‌ ആലിംഗനേ എന്ന വാക്കിൽ നിന്ന് ഉത്ഭവം. എതിരാളികളെ(രോഗങ്ങൾ) ചെറുത്ത്‌ തോൽപ്പിച്ച്‌ ശരീര പ്രവൃത്തികൾ മുറയ്ക്ക്‌ നടത്തുന്നതിനാൽ ബല എന്നും അറിയുന്നു. രോഗാവസ്ഥയിൽ കഫം, ശരീരം പുറത്തേക്കു തള്ളുന്ന മലം(ദുഷിച്ചത്‌) ആണ്‌.
അവലംബം


വർഗ്ഗം:ആയുർവേദം
സെപ്റ്റംബർ 27

__NOEDITSECTION__
ഗ്രിഗോറിയൻ കലണ്ടർ പ്രകാരം സെപ്റ്റംബർ 27 വർഷത്തിലെ 270 (അധിവർഷത്തിൽ 271)-ാം ദിനമാണ്.
ചരിത്രസംഭവങ്ങൾ


* 1777 - പെൻസിൽ‌വാനിയയിലെ ലങ്കാസ്റ്റെർ, ഒരു ദിവസത്തേക്ക് അമേരിക്കയുടെ തലസ്ഥാനമായി.
* 1821 - മെക്സിക്കോ സ്പെയിനിൽ നിന്നും സ്വതന്ത്രമായി.
* 1854 - ആർടിക് എന്ന ആവിക്കപ്പൽ കടലിൽ മുങ്ങി മുന്നൂറുപേർ മരിച്ചു. അറ്റ്ലാന്റിക് സമുദ്രത്തിലെ ആദ്യത്തെ പ്രധാന കപ്പലപകടമായി ഈ സംഭവം വിലയിരുത്തപ്പെടുന്നു.
* 1928 - ചൈനയെ അമേരിക്ക അംഗീകരിച്ചു.
* 1937 - അവസാനത്തെ ബാലി കടുവയും മരിച്ചു.
* 1983 - യുണിക്സ് പോലെയുള്ള സ്വതന്ത്ര ഓപ്പറേറ്റിങ് സിസ്റ്റം വികസിപ്പിക്കാനുള്ള ഗ്നു പദ്ധതി റിച്ചാർഡ് സ്റ്റാൾമാൻ പ്രഖ്യാപിച്ചു.
* 1996 - അഫ്ഗാനിസ്ഥാനിൽ തലസ്ഥാനനഗരമായ കാബൂൾ താലിബാൻ പിടിച്ചടക്കി. പ്രസിഡണ്ടായിരുന്ന ബുർഹനുദ്ദിൻ റബ്ബാനിയെ നാടുകടത്തുകയും, മുൻ നേതാവായിരുന്ന മൊഹമ്മദ് നജീബുള്ളയെ വധിക്കുകയും ചെയ്തു.
* 2002 - കിഴക്കൻ ടിമോർ ഐക്യരാഷ്ട്രസഭയിൽ അംഗമായി.
*2019- നിയമസഭ ഉപതെരഞ്ഞെടുപ്പിൽ നീണ്ട 54 വർഷത്തെ യുഡിഎഫി ന്റെ അധികാരകേന്ദ്രം ആയിരുന്ന പാലായിൽ എൽഡിഎഫ് സ്ഥാനാർഥി മാണി സി കാപ്പൻ 2943 വോട്ടിന്റെ ഭൂരിപക്ഷത്തിൽ വിജയിച്ചു.

ജന്മദിനങ്ങൾ

* 1953 - മാതാ അമൃതാനന്ദമയി
ചരമവാർഷികങ്ങൾ

* 1590 - ഉർബൻ ഏഴാമൻ മാർപ്പാപ്പ (ജ. 1521)
* 1917 - എഡ്ഗാർ ഡെഗാ, ഫ്രഞ്ചു ചിത്രകാരനും ശില്പിയും. (ജ. 1834)
മറ്റു പ്രത്യേകതകൾ

വർഗ്ഗം:സെപ്റ്റംബർ 27